Harmonet fórum :: Téma megtekintése - Tulpa
Elküldve: 2015. 05. 16. 11:37 Hozzászólás témája: Tulpa
a Misztikus történetek gyűjteményében.
A tulpa állítólag nem egyszerűen a szó köznapi értelmében vett érzéki csalódás eredménye, mivel mások számára is látható…
Az okkultizmus rendszerint „gondolatalaknak” nevezi az efféle egyedeket.
Azon gondolkodom, mi kell ahhoz, hogy én is egy saját tulpával rendelkezzem…?
Sőt, az a tulpa minden bizonnyal egy olyan valaki lenne (elképzelésem szerint)
akit magam mellett szeretnék tudni, és életre hívni, amikor csak akarom…
Valószínűleg nekem soha sem lesz, mert ehhez kevés bennem az a fajta meggyőződés,
ami e lények életrehívásához szükséges…
Köztiszteletben álló, nagy tudású jógik, keleti bölcsek, szerzetesek hite és erős meditációs képessége szükségeltetne ehhez.
De olvastam egy érdekes példát is…Egy asszony történetét.
Alexandra David-Neel azon kevesek egyike, aki európai nő létére látott tulpákat.
David-Neel asszony 1868-ban született Franciaországban, és a Sorbonne-on tanult.
Évekig kutatott Tibet távoli vidékein, és olyan helyekre is eljutott, ahol fehér ember még sohasem járt.
A Párizsi Földrajzi Társaság arany emlékéremmel tüntette ki,
s a Becsületrend lovagjává avatták.
Ez a rendkívüli asszony sok felettébb – laikus számára – érthetetlen élménye egyikét
akkor élte át, amikor az 1920-as években tibeti jógikkal lakott együtt.
Látta, hogyan kelnek életre a tulpák, s úgy döntött, ő is létrehoz egyet.
Nem tudom, miféle előképzésnek és ismereteknek birtokában kell lennie valakinek,
aki erre vállalkozni mer.
Nyilván nem akárki tud tulpát alkotni.
De vissza David-Neel asszonyhoz.
Jó pár havi mély meditáció után (már itt felsülnék…) egyszer csak megjelent
egy alacsony, kövérkés, jó kedélyű szerzetes.
Fel-felbukkant az asszony utazásai során, majd eltűnt.
„Olykor már nem is kellett rágondolnom, hogy előidézzem a megjelenését, - írja a szerző
Magic and Mystery in Tibet című könyvében.
Az illúzió többnyire vizuális volt, olykor azonban úgy éreztem, mintha egy szerzetesi csuha
lágyan hozzám dörgölődne, egyszer pedig mintha valaki a vállamra tette volna a kezét.”
Rövidesen azonban nagyot fordult a dolog.
„A jó húsban lévő, pirospozsgás alak lesoványodott, arcára gunyoros, alattomos,
rosszindulatú kifejezés ült ki.
Egyre tolakodóbbá, egyre merészebbé vált. Egyszóval már nem tudtam kezelni.”
A rémült asszony úgy döntött, véget vet alkotásának.
De a tulpa, különös módon ragaszkodóbbnak bizonyult…
Hat hónap is beletelt, mire az asszony vissza tudta űzni oda, ahonnét felidézte
– a képzelet világába.
Sokan hisznek abban, - főleg okkultisták – hogy bizonyos körülmények között a képzeletben megalkotott emberek és tárgyak mintegy materiális alakot öltenek, önálló egyéniségről tesznek tanúbizonyságot, és célirányos tevékenységeket végeznek.
Egyesek ennél is tovább mennek, és abban hisznek, hogy itt rejlik a magyarázat egy sor
furcsa jelenség, például a szörnyek, illetve Szűz Mária megjelenésére is.
A gondolatalakok hiedelme abból fakad, hogy bizonyos emberek különlegesen élénk hallucinációkra képesek.
Morton Schatzmann pszichiáter feljegyzett egy esetet, amelyben R. nevű páciense
a valódi emberektől semmiben sem különböző alakot „látott”.
Az alakok igazi tárgyakkal foglalkoztak, megjelenésüket megfelelő illat- és más érzetek
kísérték, s gyakran beszélgettek is a pácienssel.
A figurák valódiságát megállapítandó a doktor megkérte R.-t, hogy működjön közre
egy kísérletsorozatban.
Az egyik ilyen alkalommal az asszony „látta”, hogy az egyik alak kezébe vesz egy
igazi fogkefét, és fogat mos vele.
Ám amikor a fogkefét megvizsgálták, - egyértelműen megállapították, hogy az érintetlen,
senki sem használta…
Gyanítom, ez az asszony beteg volt…
Talán a jógik, akik több évszázados tudás birtokában vannak és a mély meditációt évek
hosszú során fejlesztették ki magukban olyannyira, hogy szinte lehetetlen dolgokra is
képesek ebben az állapotukban, - talán valóban láthatnak valamiféle alakot lelki szemeik előtt…
Talán…Ezt még esetleg el tudom fogadni.
De én még mindig hitetlenkedve olvasom forrásmunkáimat, amit e sorozathoz gyűjtök. Érdekesnek találom, foglalkoztat a gondolat, - de meggyőzve és meggyőződve semmiről
sem vagyok.
Magam sem tudom, hogyan kell kezelni ezeket a jelenségeket.
Természetfölötti - valóban az.
A tulpa a tibetiek számára egy fejben kigondolt forma anyagi kivetítése. Tehát egy fantom, ha úgy tetszik, melyet hosszas elmélyedés során teremt meg a szerzetes vagy más beavatott, s bármilyen tetszőleges formát ölthet: lehet állat, táj, tárgy vagy ember.
És nemcsak egy látomás, hanem fizikai adottságokkal rendelkező jelenség, mely képes illatot kibocsátani, hangot adni stb. “A fantom-rózsabokor illata messze száll; a fantom-ház be tud fogadni hús-vér utasokat stb”.
Nemes Zsolt | 2014-03-10 11:00:12
Azt a gondolatot, hogy a szellem magasabb rendű, mint az anyag, és el vannak választva egymástól, több kultúrkörben is megtaláljuk.
A tibeti szerzetesek például hisznek egy olyan szellemi erő létezésében, mely elgondolt formákat mindenki számára láthatóvá tesz: ezek a tulpák.
Még a XX. század végén is tiltott terület volt külföldieknek Tibet, a “hó országa”, ahogy lakói nevezik, s különösen Lhásza, a főváros. Kevés utazónak sikerül bejutnia, ott tartózkodnia, s részesülnie a tibeti szerzetesek, a lámák tanításában. Alexandra David-Neel e kiváltságosok közé tartozik, s különleges jelenségeknek lehetett tanúja.
Az egész világ szellemi építmény?
Miután hosszasan elidőzött a Himalája előhegyei között, a negyvennégy éves francia nő 1912 júniusában megy föl a “Magasföldre”, a tulajdonképpeni Tibetbe. Erről az utazásról, s a későbbiekről beszámol könyveiben, melyek közül az első 1927-ben jelent meg Egy párizsi nő utazása Lhászába címmel.
A könyvben többször is szó esik egy rendkívüli jelenségről, melyet a tibetiek tulpának neveznek. A tulpa a tibetiek számára egy fejben kigondolt forma anyagi kivetítése. Tehát egy fantom, ha úgy tetszik, melyet hosszas elmélyedés során teremt meg a szerzetes vagy más beavatott, s bármilyen tetszőleges formát ölthet: lehet állat, táj, tárgy vagy ember.
És nemcsak egy látomás, hanem fizikai adottságokkal rendelkező jelenség, mely képes illatot kibocsátani, hangot adni stb. Ahogy Alexandra David-Neel írja Misztikusok és mágusok Tibetben című könyvében (1929): “A fantom-rózsabokor illata messze száll; a fantom-ház be tud fogadni hús-vér utasokat stb”.
A tibeti lámák így magyarázzák a tulpa létrehozását. Világfelfogásuk szerint a minket körülvevő mindenség egyszerűen tudati képzet; semmi se létezhet jelenség formájában, ha azt az emberi agy nem gondolta ki. A vallási beavatás célja tehát az emberi szellem teremtőképességének növelése, alkalmassá tétele, hogy a lehetséges síkjáról – a fizikai vagy numenális ürességből – átlépjen az érzékelhetőség, a jelenség síkjára, a lehető legtöbb lehetséges realizálás révén.
Ettől fogva a léleknek már nincs mit tartania az anyagtól, tökéletesen uralja s rendelkezik vele. A tulpák kivetülése ebbe a gondolatmenetbe illeszkedik.
http://legendavadasz.hu/rejtelyek/amikor-a-gondolat-testet-olt-a-tibeti-...
http://hu.netlog.com/Kathalynka/blog/blogid=211994
http://viszavzsodor.blogspot.hu/2014/05/energia-aura-csakra-vii.html
http://www.fullextra.hu/modules.php?name=News&file=print&sid=1525
Elküldve: 2015. 05. 16. 11:37 Hozzászólás témája:
Érdekes tudást hoznak vissza teremtőjük számára...